آمریکا حکومتی، چین گؤکنلی 50 میلیارد دو‌لارلیق محصولا یؤنه‌لیک گؤمروک وئرگی‌سی تطبیقی‌نین 16 میلیارد دو‌لارلیق ایکینجی حیسه‌نین 23 آوقوستدا ایجرایه قویولاجاغینی آچیقلاییب.
باشقان دونالد ترامپ ین " تکنولوژی اوغورلوغو ایله عدالت‌سیز تیجارت ائتمه‌لری" سببین‌دن چین کؤکنلی تکنولوژی محصول‌لارینا ایجرا ائتمک قراری آلدیغی گؤمروک وئرگی‌سی‌نین ایکینجی بؤلومونه یؤنه‌لیک آیرنتیلار دقیقلشیب.
آمریکا تیجارت نماینده‌لیگی (USTR)، 23 آوقوست‌دان اعتباراً یوزده 25 وئرگی تطبیق اولونا‌جاق 16 میلیارد دو‌لارلیق ایکینجی محصول سیاهی‌سینی یاییب.
بو سیاهیدا موتور یاغی، اتیلن، وینیل کلورور، آکریلک پولیمر و یاریم کچیریجی‌لری ایچه رن279 مادده‌یه یئر وئریلیب.
چین ین ساوونما، هاواجیلیق و اوره تیمی سکتورلارینی هدفه آلان گؤمروک وئرگی‌سی‌نین 7 ژوئیه ده حیاتا کئچیرمه‌یه گیرن ایلک بؤلومونده ایسه نوکلئر راکتورلار، گاز توربین‌لری، هاوا و گاز سیویلاشدیریجی ماشین‌لار، فیرینلار و تیجاری قاب قاشیق ماشین‌لاری کیمی 34 میلیارد دو‌لار دگرینده 818 محصول ایدی.
